ArabovMK/tajik-wikipedia-corpus huggingface dataset:
Тоҳир Абдуллоев

Тоҳир Муртузович Абдуллоев — Самбогар ва ҷудокори чемпиони СССР, чемпион ва ҷоизадори чемпионатҳои Россия оид ба ҷудо, чемпиони СССР ва ҷаҳон оид ба самбо. Натиҷаҳои варзишӣ Далелҳои аҷиб.
Тоҳир Раҳимов

Тоҳир Раҳимов (05.03.1931 дар деҳаи Зиракӣ, ноҳияи Ҳисор – ваф. 15.07.1981 ҳамон ҷо),таҳсилоти 7-соларо дар мактаби зодгоҳ ва миёнаро дар мактаби 45 гирифтааст. Яке аз нахустин муаллимони фидоӣ ба шумор меравад. Ба бисёр шахсон ҳаққи устодӣ дорад. Баъд аз фаъолияти муаллимӣ солҳои тӯлонӣ директори мактаб шуда кор кардааст. Р. бо Ифтихорномаи Раёсати Шӯрои Олии Тоҷикистон ва нишони "Аълочии маорифи халқи Тоҷикистон" мукофотонида шудааст. 1 Пайнавиштҳо.
Тоҳир Гулов

Тоҳир Ёрович Гулов (20.07.1964, ноҳияи Ванҷ), кимиёшиноси тоҷик, номзади илмҳои химия, дотсент. Зиндагинома Солҳои 1981–1983 коргари совхози ба номи Федченкои ноҳияи Ванҷ буд. Солҳои 1983–1985 дар сафҳои Артиши Шӯравӣ хидмат намудааст. Солҳои 1985–1990 дар факултети биология-химияи Донишкадаи давлатии омӯзгории Душанбе ба номи Т. Г. Шевченко таҳсил кардааст. Солҳои 1990–1992 муаллим-тадқиқотчии Донишгоҳи давлатии Москва ба номи М. В. Ломоносов, 1994–1997 аспиранти кафедраи химияи органикӣ ва биологӣ, 1997–2000 муовини декани факултети химия оид ба корҳои тарбия, 2000– 2006 муовини декани факултети химия оид ба корҳои таълимӣ, 2006–2009 декани факултети химияи Донишгоҳи давлатии омӯзгории Тоҷикистон ба номи С. Айнӣ буд. Аз соли 2009 то ба имрӯз ҳамчун дотсенти кафедраи химияи органикӣ ва биологии донишгоҳи номбурда фаъолият дорад. Муаллифи 30 асару мақолаҳои илмӣ ва илмию методӣ, 6 барномаи таълимӣ, ду ихтироот, аз ҷумла усулҳои истеҳсоли 3-винилбенз изоксазол ва усулҳои истеҳсоли транс–1,2-бис- бенз изоксазолил мебошад. Бо нишони сарисинагии "Аълочии маорифи Тоҷикистон", ифтихорномаҳои Вазорати маорифи Ҷумҳурии Тоҷикистон ва донишгоҳи омӯзгорӣ мукофотонида шудааст. Осор.
Тоҳир Тоҷибоев

Ҳунарпешаи хидматнишондодаи ҶШС Тоҷикистон Тоҳир Тоҷибоев (7 апрел 1909, Хуҷанд, генерал-губернатории Туркистон — 16 январ 1978, Хуҷанд) — ҳунарпешаи театру синамо ва коргардони шӯравии тоҷик, Ҳунарпешаи хидматнишондодаи ҶШС Тоҷикистон, Ҳунарпешаи халқии ҶШС Тоҷикистон. Корнома Соли 1930 ба театри назди Шӯъбаи маорифи халқи Хуҷанд (баъдтар дар асоси он театри касбӣ ташкил ёфтааст) дохил шуд. Яке аз асосгузорони ин театр ба шумор меравад. Сипас солҳои ба театри давлатии академии драмаи ба номи Лоҳутӣ омада чун ҳунарпешаи бомаҳорат ном баровард Солҳои дар Театри драмаи мусиқии ба номи А. С. Пушкини Ленинобод кор мекунад. Вай дар иҷрои нақшҳои Тоҳир ("Тоҳир ва Зӯҳро"-и С. Абдулло), Неъмат ("Ҳалима"-и Ғ. Зафарӣ) ва бисёр нақшҳои дигар маҳорати баланди актёриашро зоҳир намудааст. Тоҷибоев ба ҳамчун коргардон пйесаҳои "Нурхон"-и К. Яшин, "Лайлӣ ва Маҷнун"-и Ш. Хуршед, "Иродаи зан"-и А. Сидқӣ ва дигар осори драматургони советиро ба саҳна гузоштааст. Ҷоизаву медалҳо Бо медалҳои "Барои меҳнати шоён" ва "Ветерани меҳнат" қадр гардидааст.
Тоҳир Турдибоев

Тоҳир Ҳасанович Турдибоев (8.07.1965) ноҳияи Конибодом, вилояти Суғд) — олим, омӯзгор, номзади илмҳои филологӣ, дотсент. Зиндагинома Соли 1990 ДДОЛ ба номи С.М.Киров хатм кардааст. Ихтисос муаллими забон ва адабиёти ӯзбек Солҳои 1990-1992 – Лаборанти кафедраи забони ӯзбекии факултети филологияи ӯзбеки Донишгоҳи давлатии Хуҷанд ба номи академик Бобоҷон Ғафуров Солҳои 1992-1994 – муаллими кафедраи забони ӯзбекӣ факултети филологияи ӯзбеки Донишгоҳи давлатии Хуҷанд ба номи академик Бобоҷон Ғафуров, Раиси иттифоқи касабаи факултети филологияи ӯзбек. Солҳои 1994-1998 – Сармуаллими кафедраи забони ӯзбекӣ факултети филологияи ӯзбеки ДДХ ба номи академик Б.Ғафуров Солҳои 1998-1999 – Дотсенти кафедраи забони ӯзбекии факултети филологияи ӯзбеки ДДХ ба номи академик Б.Ғафуров Солҳои 2001-2002 – Муовини декан оид ба корҳои тарбия факултети филологияи ӯзбеки ДДХ ба номи академик Б.Ғафуров Солҳои 2002-2004 – Муовини декан оид ба корҳои таълими факултети филологияи ӯзбеки ДДХ ба номи академик Б.Ғафуров Солҳои 2004-2009 – Мудири кафедраи методикаи таълими забон ва адабиёти ӯзбек факултети филологияи ӯзбеки ДДХ ба номи академик Б.Ғафуров Солҳои 2009-2011 – Дотсенти кафедраи методикаи таълими забон ва адабиёти ӯзбек факултети филологияи ӯзбеки ДДХ ба номи академик Б.Ғафуров Солҳои 2011-2012 – Декани факултети филологияи ӯзбек ДДХ ба номи академик Б.Ғафуров Солҳои 2012- 2016 – Дотсенти кафедраи забон ва адабиёти ӯзбек ва методикаи таълими он факултети ФилологияиДДХ ба номи академик Б.Ғафуров Солҳои 2016-2018 – Дотсенти кафедраи забон ва адабиёти ӯзбек ва методикаи таълими он факултети Забонҳои шарқи ДДХ ба номи академик Б.Ғафуров Аз 01.2018-10.2018 – мутахассиси пешбари раёсати таълими Донишгоҳи давлатии Хуҷанд ба номи академик Бобоҷон Ғафуров 10.2018 - 08.2021 – Декани факултети филологияи ӯзбеки Донишгоҳи давлатии Хуҷанд ба номи академик Бобоҷон Ғафуров.
Тоҳир Умаров

Тоҳир Умаров (25.02.1929, шаҳри Конибодом – ваф. 9.07.1975, шаҳри Душанбе), муаррих, номзади илмҳои таърих, дотсент. Зиндагинома Соли 1951 факултети таърихи Донишгоҳи давлатии Осиёи Миёнаро (ш. Тошкент) хатм кардааст. Солҳои 1951–1961 муаллими калони кафедраи ҲКИШ, 1961–1963 декани факултети таъриху филологияи Донишкадаи давлатии омӯзгории шаҳри Душанбе ба номи Т.Г. Шевченко, 1961–1962 аспиранти назди кафедраи таърихи ҲКИШ-и Донишгоҳи давлатии Осиёи Миёна, 1962–1971 ректори Донишкадаи давлатии омӯзгории шаҳри Кӯлоб, 1971–1975 ректори Донишкадаи давлатии тарбияи ҷисмонии шаҳри Душанбе ба номи М.И. Калинин буд. Дар анҷуманҳои 15 ва 16 Ҳизби Коммунистии Тоҷикистон номзад ба аъзогии КМ ҲК ҶШС Тоҷикистон интихоб шуда буд. Муаллифи 6 асар ва 60 мақолаҳои илмӣ ва илмию методӣ аст. Мавзӯи тадқиқотҳои ӯро масъалаҳои сохтмони маданӣ дар Тоҷикистон ва инкишофи маорифи халқи Тоҷикистон дар панҷсолаи панҷум дар бар гирифтаанд. Барои хидматҳояш бо медали "Меҳнати шоён" ва ифтихорномаи Президиуми Шӯрои Олии ҶШС Тоҷикистон мукофотонида шудааст. Осор.
Тоҳир Собиров

Ҷоизаи давлатии Абӯабдуллоҳ Рӯдакӣ Тоҳир Собиров (Собиров Тоҳир Мухторович декабри майи 2002, Душанбе) — ҳунарпеша, коргардон ва сенариянависи синамои тоҷик. Ҳунарпешаи халқии ҶШС Тоҷикистон. Узви Иттифоқи киноматаграфистони СССР. Котиб (аз 1962) ва Раиси Иттифоқи киноматаграфистони (синамогарони) Тоҷикистон. Зиндагинома Тоҳир Собиров 31 майи соли 2002, дар шаҳри Душанбе вафот кардааст. Ҷоизаҳо Эзоҳ Адабиёт.
Тоҳир ибни Абдуллоҳ

Тоҳир ибни Абдуллоҳ, Тоҳири — сарлашкари хуросонӣ, амири тоҳирии Хуросон, писари Абдуллоҳ ибни Тоҳир. Ӯ ба муддати ҳабдаҳ сол дар замони хулафои Аббосӣ Восиқ, Мутаввакил ва Мунтасир волӣ буд. Ҳукмронӣ Тоҳир саъй кард, ки равиши падараш Абдуллоҳро идома диҳад, вале замони амирии ӯ авзои Сиистон хароб гардида, шӯриши айёрон сар зад ва амалан Сиистон аз доираи ҳукмронии Тоҳириён хориҷ гашт. Дар ин вақт бар муқобили шӯриши хориҷиҳо, махсусан ҳуҷумҳои пай дар пайи қабилаҳои бодиянишини ки хилофати аббосӣ ва амнияти умумии қаламрави хилофатро таҳдид мекарданд, дастаҳои ғозиён ташкил гардида, бо пурзӯр шудан онҳо ҳатто даъвои қудрати сиёсӣ мекарданд.
Тоҳир Хоҷазода

Тоҳир Абдулло Хоҷазода – олим, физикдон, доктори илмҳои физика ва математика. 6 марти соли 2020, бо қарори Ҳукумати Ҷумҳурии Тоҷикистон ректори Донишгоҳи славянии Русияву Тоҷикистон таъйин карда шуд. Зиндагинома Тоҳир Хоҷазода, 29 майи соли 1962 дар деҳаи Кирови ноҳияи Абдураҳмони Ҷомӣ, ҶШС Тоҷикистон таваллуд шудааст. Аз соли 1979 то 1981 Вай дар совхози ба номи Кирови ноҳияи Ленин ҳамчун электрик кор мекард. Соли 1984 ба шуъбаи физикаи Донишгоҳи давлатии Тоҷикистон ба номи В.И. Ленин, ки онро соли 1989 бомуваффақият хатм кардааст. Пас аз хатми донишгоҳ ба кафедраи физикаи ядро, факултети физикаи Донишгоҳи давлатии Тоҷикистон ба номи В.И. Ленин, ба вазифаи лаборанти калони лаборатория, ки дар он ҷо то соли 1992 кор кардааст. Солҳои 1992 - 1995 дар аспирантураи Донишгоҳи давлатии Тоҷикистон ба номи В.И. Ленин, таҳсил намудааст. Рисолаи номзади илмҳои физика ва математика дар мавзӯи: "Таъсири радиатсия ба хосиятҳои электрофизикӣ ва механизми ташаккули ноқисҳои сохтор ва дастгоҳҳои нимноқил" дифоъ намудааст. Нигаред низ.
Шарафуззамон Тоҳири Марвазӣ

Шарафуззамон Тоҳири Марвазӣ (январ 1056 ё 1057, Марв — 1124 ё 1125) — пизишк ва ҷуғрофиёдони форс-тоҷик, пизишки дарбори Маликшоҳи Салҷуқӣ. Зиндагинома Дар Марв таваллуд ёфта, аввал дар зодгоҳаш, сипас дар Бухоро, Хоразм ва Самарқанд зиндагӣ кардааст. Тоҳири Марвазӣ дар бораи тиб ва табиатшиноси асарҳои бисёр эҷод кардааст, ки баъзеашон дар шакли дастнавис ва дигарашон дар шакли шарҳу эзоҳҳои олимони дигар боқӣ мондааст. Дар байни асарҳои Тоҳири Марвазӣ асари зоогеографии ӯ "Табоеъу-л-ҳайвон" — (тахминан соли 1120 таълиф шудааст) машҳур мебошад.
Тоҳири Бухорӣ

Шайхзода Тоҳири Бухорӣ (1;? — 1464, Бухоро) — шоир и ғазалсарои форс-тоҷики дарбори Бобур Мирзои Темурӣ.
Шоҳ Тоҳири Даканӣ

Шоҳ Тоҳири Даканӣ (1;? — 1549) — ориф, шоир, мутакаллим 2 ва муфассир, муаллифи "Ҳошия бар тафсири Байзовӣ".
Тоҳира Саффорзода

Тоҳира Саффорзода (18 ноябр 1936, Серҷон, Устони Кирмон — 25 октябр 2008 1, Теҳрон) — аз шоир ҳои маъруфи садаи ба ҳисоб меравад. Зиндагинома Тоҳираи Саффорзода дар соли 1936 дар шаҳристони Сирҷон (аз шаҳрҳои устони Кирмон)ба дунё омад. Падараш Дарвеш Саффорзода вакили додгустарӣ, суханвар ва аҳли қаламу дӯстдори тасаввуфу ирфон буд. Саффорзода даврони дабистону дабиристонро дар зодгоҳаш ба поён расонид ва пас роҳии Теҳрон шуд ва пас аз муддате ба Донишгоҳи Теҳрон рафту дар риштаи забону адабиёти инглисӣ фориғултаҳсил шуд. Ва баъд ба Ингилистон рафту дар чанд ҷаласаи адабӣ ва шеърӣ ширкат намуд ва аз он ҷо барои таҳсилу таҳқиқ ва ҳамкорӣ бо донишгоҳи Айёва ба Амрико рафт. Сурудаҳои Тоҳираи Саффорзода ибтидо арӯзӣ буд, аммо рафта-рафта аз он дур шуд ва саранҷом ба гунаи сабки тоза ва навине даст ёфт, ки аз они худи ӯст ва сурудаҳои ӯро аз дигарон метавон бозшинохт. Порае аз сурудаҳои ӯ рагу бӯи боварҳои ойинӣ ва мазҳабӣ дорад худаш мегӯяд: Кӯшиши ман ба унвони як шоир ин аст, ки дар замони худ бетараф набошам бузургтарин вижагии шеъри ман, гароиш ба воқеият ва гурез аз ибҳом ва печидагӣ ва зарофатҳои маснуӣ аст. Аммо таваҷҷуҳ ба воқеият набояд тахаюли шоиронро дафъ кунад, вагарна гузоришнависиву мақолапардозӣ ва шоирӣ бо ҳам фарқе нахоҳад дошт. Мухотаби шеъри ман шумо ҳастед ва ҳар кас, ки зинда аст, зинда ба мафҳуми декартии он: ҳар кас, ки андеша мекунад, шеърро ба унвони як унсури ҳаётӣ арзиш мегузорад. Лозиман вазифаи шоир ҳамзабонӣ бо хонанда нест, балки боло бурдани сатҳи салиқаву огоҳи ва фарҳангӣ ӯст. Шеъри имрӯз илова бар муҳтавои зиндагии имрӯз бояд ба таҷрибаҳои мутанавее дар шеваи баён бирасад. Мактаб ҷавон аст. Ҳар шоире бояд ироаи намунаҳои тоза бар маҷмӯаи ин мактаби ҷавон биафзояд, то ба тадриҷ низоми хосе пайдо шавад. Дар мавриди шеъри Тоҳираи Саффорзода бояд гуфт, ки ҳаракати шеърии ӯ нигарише навқудамоӣ аст ва бо таваҷҷуҳ ба ошноии ӯ бо ҳунар ва адабиёти Ғарб ҷарақаҳои модерне дар шеъри ӯ ба чашм мехӯрад ва ба таври куллӣ вижагиҳои шеъри ӯ иборатанд аз. Нигариши равшанфикрона ва инсонмадоронаи тавъам бо мояҳои динӣ ва устураӣ. 2. Баёне насргунаву ривоӣ ва баҳрагирӣ аз танзи талхи иҷтимоӣ. 3. Таваҷҷуҳ ба фурмҳои шеърии Ғарб. Дар ашъори баъдӣ бавижа "Байат бо бедорӣ" ва "Дидор дар субҳ" шеъри ӯ рангу бӯи шеъри сиёсию иҷтимоӣ мегирад. Осор "Раҳгузари маҳтоб", "Чатри сурх", "Танини дар Делто", "Садду бозувон", "Сифри панҷум", "Ҳаракат ва дирӯз", "Байъат бо бедорӣ", "Мардони мунҳанӣ", "Дидор дар субҳ". Достон: "Пайвандҳои талх". Пажӯҳиш: "Усул ва мабонии тарҷума" Намунаи ашъор Такдарахт.
Тоҳири Бадахшӣ

Муҳаммад Тоҳири Бадахшӣ ба Тоҳири Бадахшӣ мутавалиди соли 1933-1979 дар Ш. Файзободи Вилояти Бадахшони Афғонистон.Ва яке аз шахсиятҳои милли, сиёсӣ, фарҳанги, Мубориз,Роҳи озодӣ,Демукраси ва Адоллати миллӣ дар Афғонистон буд, ва раҳбари созмони инқилоби заҳматкашони Афғонистон (СОЗО). Тоҳири Бадахшӣ дар соли 1979 ба дасти режими ҷаллодони вақт (реҷими) Хафизуллоҳ Амин ба шаҳодат расид. Зиндагинома.
Тоҳири Чағонӣ

Тоҳири Чағонӣ, Абулмузаффари Тоҳир — шоир ва сиёсатмадори форс-тоҷик, аз амирони Оли Муҳтоҷ дар даврони Чағониён.
Фозил Тоҳиров

Фозил Тоҳиров (10 июни 1938, деҳаи Пӯлодон, ноҳияи Конибодом — 16 августи 2022, Душанбе, Тоҷикистон) — ҳуқуқшинос, доктори илми ҳуқуқ, профессор, академики Академияи миллии илмҳои Тоҷикистон, академики Академияи байналмилалии мактабҳои олӣ, Арбоби шоистаи илм ва техникаи Тоҷикистон. Зиндагинома Фозил Тоҳиров 10 июни соли 1938 дар Конибодом дар хонаводаи Тоҳир ва Азизбибӣ (Олимовна) Тоҳиров ба дунё омадааст 1. Соли 1966 факултаи ҳуқуқшиносии Университети давлатии Тоҷикистонро ба охир расонда, дар ҳамин ҷо ба фаъолият пардохт. Фаъолияти корӣ Мудири кабинет, муаллими калон, дотсент, мудири кафедра, проректор оид ба робитаҳои байналмилалӣ, ректори УДТ 2, саркотиби илмӣ, академик-котиби Бахши илмҳои ҷамъиятшиносии Академияи илмҳои Ҷумҳурии Тоҷикистон. Директор-муассис, директори Институти давлат ва ҳуқуқ, мудири шуъбаи ҳуқуқи исломӣ ва ҳамзамон мушовири илмии Институти фалсафа, сиёсатшиносӣ ва ҳуқуқи ба номи А. Баҳоваддинови Академияи илмҳои Ҷумҳурии Тоҷикистон (аз соли 2011) 3 ва раиси Ҷамъияти "Дониш"-и Ҷумҳурии Тоҷикистон буд 4. Фаъолияти илмӣ Перомуни таърихи давлату ҳуқуқи Тоҷикистон ва мамолики хориҷӣ, ҳуқуқи дунёи қадим, муносиботи ҳуқуқи оилавӣ ва шариат, назарияи давлату ҳуқуқ ва ғайра зиёда аз дусад асару мақола навиштааст 5. Таҳти роҳбарӣ ва бо машварати Фозил Тоҳиров 20 нафар рисолаи номзадӣ ва 5 нафар рисолаи докторӣ дифоъ кардаанд 3. Ҷоизаҳо Бо медалҳои "Барои меҳнати шуҷоатнок. Ба муносибати 100-солагии рӯзи таваллуди В. И. Ленин", "10-солагии Иҷлосияи Х Шӯрои Олии Ҷумҳурии Тоҷикистон", "20-солагии Истиқлолияти давлатии Ҷумҳурии Тоҷикистон" сарфароз қадрдонӣ шудааст 3. Даргузашт Фозил Тоҳиров 16 августи 2022 дар синни 83-солагӣ пас аз бемории тӯлонӣ даргузашт 6. Осор.
Тоҳирҷон Сатторов

Тоҳирҷон Сатторов — олими зоология ва экология, омӯзгор, доктори илмҳои биология, профессор, академики Академияи илмҳои байналмилалии мактабҳои олӣ. "Аълочии маорифи Тоҷикистон". Зиндагинома Тоҳирҷон Сатторов солҳои 1964–1969 дар шуъбаи биология ва химияи факултети география ва табиатшиносии Донишкадаи давлатии омӯзгории шаҳри Душанбе ба номи Т.Г. Шевченко таҳсил кардааст. Солҳои 1969–1970 муаллими биология ва химияи мактаби миёнаи 2 шаҳри Норак, 1970–1971 афсари Артиши Шӯравӣ (ш. Перм), 1971–1972 муаллими биология ва химияи мактаби шабонаи коргарҷавонони шаҳри Душанбе, 1972–1977 ассистенти кафедраи зоологияи донишкадаи омӯзгории пойтахт, 1977–1980 аспиранти Институти зоологияи АИ ҶШС Украина, 1981–1983 муаллими калони кафедраи методикаи таълими география ва табиатшиносӣ, 1983–1985 муовини декани факултети географияи Донишкадаи давлатии омӯзгории шаҳри Душанбе оид ба таълим, 1983–1987 ректори Донишгоҳи халқии "Муҳофизати табиат" дар назди донишкадаи номбурда буд. Солҳои 1985–1998 ҳамчун мудири кафедраи биологияи умумӣ, 1998–2009 декани факултети биология, 2009–2010 муовини ректори Донишгоҳи давлатии омӯзгории Тоҷикистон ба номи С. Айнӣ оид ба корҳои таълим кор кардааст. Аз моҳи июни соли 2010 директори Маркази такмили ихтисос ва бозомӯзии кадрҳои назди Донишгоҳи давлатии омӯзгории Тоҷикистон ба номи Садриддин Айнӣ мебошад. Фаъолияти илмӣ Оид ба масълаҳои муосири таълими биология, таҳаввули олами ҳайвонот, проблемаҳои экологӣ, зоогеография ва герпетофаунаи Осиёи Марказӣ, оқилона истифода бурдану ҳифзи сарватҳои табиии Тоҷикистон ва дигар масъалаҳои муҳими соҳаи биология корҳои илмӣ анҷом додааст. Муаллифи зиёда аз 180 мақолаҳои илмӣ, илмию методӣ, 7 дастури таълимӣ, як монография, 4 китоби дарсӣ барои донишҷӯёни мактабҳои олӣ ва китоби дарсии "Зоология" барои синфҳои 8-уми мактабҳои таҳсилоти умумии ҷумҳурӣ мебошад. Дастовардҳои илми биологияи тоҷикро на танҳо дар ҷумҳурӣ балки берун аз он дар кишварҳои Чехословакия, Ҳиндустон, Англия, Италия, Белорусия, Украина, Туркманистон, Ӯзбекистон, Эрон ва ғ. муаррифӣ намудааст. Бо роҳбарии ӯ 5 нафар мутахассисони ҷавон рисолаи номзадии худро дифоъ намудаанд ва якчанд нафари дигар ба тадқиқотҳои илмӣ машғуланд. Айни замон раиси Шӯрои табъу нашр, аъзои Шӯрои диссертатсионии дифои рисолаҳои номзадӣ аз ихтисоси методикаи таълими химия ва биологияи донишгоҳи омӯзгорӣ, аъзои Шӯрои диссертатсионии дифои рисолаҳои номзадии Донишгоҳи миллии Тоҷикистон аз ихтисоси зоология ва физиология, аъзои Шӯрои олимони Институти зоология ва паразитологияи Академияи илмҳои Ҷумҳурии Тоҷикистон ва аъзои Шӯрои миллии таҳсилот дар назди Вазорати маорифи Тоҷикистон мебошад. Дар таҳияи стандарти давлатӣ ва китобҳои дарсӣ аз фанҳои биология барои мактабҳои таҳсилоти умумӣ ва олӣ иштирок намудааст. Осор Мукофот ва ҷоизаҳо Пайвандҳо Донишгоҳи давлатии омӯзгории Тоҷикистон ба номи С. Айнӣ.
Тоҷ

Тоҷ кулоҳи намодинест, ки шоҳону шаҳбонувон бар сар гузоранд, то нишонае аз қудрату расмияташон бошад. Маросимеро, ки дар он барои нахустин бор бар сари подшоҳе ё шаҳбонуе тоҷ гузошта мешавад, маросими тоҷгузорӣ мегӯянд. Тоҷҳои вижаи шоҳаншоҳони Эрони Бостон бо номи дайҳим низ маъруфанд. Дар адабиёти порсӣ-тоҷикӣ тоҷвар ва тоҷдор мутародифҳое барои шоҳ ҳастанд. Тасвири тоҷҳои шоҳони ариёии Эрон (Ҳахоманишиёну Ашкониёну Сосониён) ва Турон (хоразмиёну суғдиёну балхиёну сакоҳо ва Кушониёну Ҳайтолиён) дар сиккаву тангаву деворнигораву сангнигораҳои бешуморе боқӣ мондааст. Ин тоҷҳо бештар чанбаре аз зар будаанд, ки чаҳор кунгураи чаҳорзина ва андарунашон кулоҳи махмалин ва бар сарашон нишоне аз хуршеду моҳу болҳои заррин ва ё дигар намодҳо доштаанд. Нигористон Тоҷҳои салтанатии Британия: Ҷусторҳои вобаста Манобеъ Википедиаи англисӣ Бойгонӣ шудааст 31 марти 2019 сол. ва Википедиаи форсӣ (пайванди дастнорас).
Тоҷи Ҳаловӣ

Тоҷи Ҳаловӣ Алӣ ибни Муҳаммад — шоир ва адабиётшиноси маъруфи форс-тоҷик, муаллифи "Дақоиқу-ш-шеър". Зиндагинома Дар осори адабиётшиносӣ ба номҳои Тоҷи Румӣ ва Тоҷи Ҳаловӣ ёд шудааст. Аз осораш рисолае бо номи "Дақоиқу-ш-шеър" боқист. Тоҷи Ҳаловӣ дар рисолааш, ки бо забони соддаву равони форсӣ навишта шудааст, аз санъатҳои бадеӣ мухтасар маълумот оварда, бисёр истилоҳоти адабиётшиносӣ — тарҷума, балоғат, фасоҳат, байтулқасида ва жанрҳои адабӣ — ғазал, рубоӣ, маснавӣ, мусаммат, тарҷеъбандро шарҳ додааст. Фасли "Дар уюби шеър"-и он тафсири ақво, ақфо, айто, мавқуф барин нуқсонҳои шеърро дар бар гирифтааст. Мисолҳо аз шоирони асрҳои оварда шудаанд. Дар "Дақоиқу-ш-шеър" аз эҷодиёти бадеии Тоҷи Ҳаловӣ низ як миқдор дубайтӣ, ғазал, қитъа ва чанд порча шеъри дигар — ҷамъ 60 байт мавҷуд аст. Рисолаи Тоҷи Ҳаловӣ бо тасҳеҳу ҳавошии Сайидмуҳаммади Козими Имом соли 1963 дар Теҳрон ба табъ расида, аст. Тоҷи Ҳаловӣ бо хаттотӣ, наққошӣ ва саҳҳофӣ ҳам машғул будааст.
Тоҷварон (Дӯстӣ)

Тоҷварон (то 2024 — Умед 1) — деҳа дар ҷамоати деҳоти Навзамини ноҳияи Дӯстӣ. Аз деҳа то маркази ҷамоат 5 км, то маркази ноҳия 40 км. Аҳолиаш 2826 нафар, тоҷикон.
Тоҷиддин Муҳиддин

Тоҷиддин Муҳиддинов (2 феврали 1949, деҳаи Мортеппа, ноҳияи Ҳисор, ҶШС Тоҷикистон — 10 январи 1997, ҳамон ҷо) — овозхони тоҷик, Ҳунарпешаи хидматнишондодаи ҶШС Тоҷикистон 1. Зиндагинома Дар мактаби ҳунарии махсус нахондааст, аз баракати истеъдоду заҳматписандӣ ба қуллаи мурод расид. Солҳои корманди Хонаи маданияти ноҳияи Ҳисор, сарояндаи Филармонияи давлатии Тоҷикистон, овозхони ансамбли эстрадии "Гулшан" -и Кумитаи телевизион ва радиои Тоҷикистон буд. Сурудаҳо Садои дилнавоз ва таронаҳои сеҳрангез варо азизи гӯшҳо ва дилҳо гардонданд. Ба эстрадаи тоҷик рангу бӯи тоза бахшид. "Як ханда кун эй гул", "Фироқи ёр", "Шодиён", "Ҷони ширин", "Эй боди бомдодӣ", "Коми дил", "Санам", "Тарки ёрӣ", "Хуморӣ мешавад", "Фалак", "Сухан аз даҳонам афканд", "Республикаи ман", "Баҳори умр", "Модар", "Сухани ошиқ", қариб шаст суруду тарона аз ӯ ба ёдгор мондаанд. Ҷоизаҳо Бо Грамотаи Фахрии Президуми Совети Олии Тоҷикистон қадр шудааст. Некдошт Дар шаҳри Ҳисор собиқ кӯчаи "Редакционная" Филармонияи халқии шаҳри Ҳисор низ номи ба номи Тоҷиддин Муҳиддиновро дорад.
Тоҷибой Абдуллоев

Тоҷибой Абдуллоев (1922, деҳаи Ғӯлакандоз, ноҳияи Пролетар — 2000, ноҳияи Шаҳринав) — пахтакор, Қаҳрамони Меҳнати Сотсиалистӣ. Иштирокчии Ҷанги Бузурги Ватанӣ. Зиндагинома Колхозчӣ. Солҳои сардори звенои пахтакорӣ ва аз соли 1966 сардори бригадаи пахтакории колхози Ленини ноҳияи Ҳисор буд. Аз соли 1983 нафақагир. Звенояш ҳосили баланди пахта гирифтааст. Бо ордени Ленин, Грамотаҳои Фахрии Президиуми Совети Олии ҶШС Тоҷикистон ва медалҳо сарфароз гардидааст.
Тоҷиддин Раҳимов

Тоҷиддин Раҳимов (соли 1979, деҳаи Ноҷӣ, ноҳияи Ҳисор), сароянда. Баъди хатми мактаби ҳамагонӣ таҳсилро дар фак. мусиқии тоҷики ДДСТ ба номи М.Турсунзода идома дода, онро с. 2000 бо ихтисоси сароянда (муаллимаш Ҳунарпешаи шоистаи ҶТ Музаффар Муҳиддинов) хатм намудааст. Аз с. 2000 то имрӯз дар ансамбли давлатии мақомхонони ба номи Ф.Шаҳобови Кумитаи давлатии радио ва телевизиони назди Ҳукумати ҶТ ба сифати сароянда хидмат менамояд. Р. шохаи овозии мақомҳо "Уфари Муғулчаи Наво", "Талқинчаи Сабо", "Соқиномаи Савти Сарвиноз", "Мустаҳзоди Наво", "Сарахбори Дугоҳ", "Ҳусайнӣ" ва ғайраро рангину муассир иҷро намуда ва сабт кардааст. Ӯ барандаи озмунҳои мусиқии бачагону наврасон (Душанбе, 1993) буда, иштирокчии рӯзҳои фарҳанги Тоҷикистон дар Русия (Москва, 2005), Франсия (Париж, 2005), Қирғизистон (Бишкек, 2004) аст. Инчунин дониши иҷроияшро ба гурӯҳи бачагони мақомхони Академияи мақоми ҶТ меомӯзонад. Ад.: Таджикская музыка, Душанбе 2003; Ҳакимов Н. Шашмақом дар қарни, Хуҷанд, 2006. Ҳолномаи Раҳимов Т., Донишномаи "Шашмақом", Д. 2009. 1 Пайнавиштҳо.
Тоҷиддин Ниёз Саидзода

Тоҷиддин Ниёз Саидзода - Роҳбари дастгоҳи Раиси шаҳри Душанбе (аз 12 январи соли 2017) Зиндагинома Тоҷиддин Ниёз Саидзода 8 январи соли 1977 дар Ҷумҳурии Тоҷикистон таваллуд шудааст, миллаташ тоҷик, маълумоташ олӣ. Соли 2000 Донишгоҳи миллии Тоҷикистонро бо ихтисоси ҳуқуқшинос хатм кардааст. Пас аз хатми Донишгоҳ аз соли 2000 то соли 2015 дар вазифаҳои ёрдамчии прокурори ноҳияи Турсунзода ва ёрдамчии калони прокурори ноҳияи Турсунзода, муовини Прокурори ноҳияи Синои шаҳри Душанбе, Прокурори ноҳияи Панҷи вилояти Хатлон ва Прокурори ноҳияи Бобоҷон Ғафурови вилояти Суғд фаъолият намудааст. Аз соли 2015 то соли 2016 дар вазифаи сардори шуъбаи кабули шаҳрвандон ва баррасии муроҷиатҳои Прокуратураи генералии Ҷумҳурии Тоҷикистон кор кардааст. Аз феврали соли 2016 ба ҳайси сардори Раёсати коргузорӣ ва назорати Дастгоҳи иҷроияи Президенти Ҷумҳурии Тоҷикистон фаъолият намудааст. 12 январи соли 2017 Роҳбари дастгоҳи Раиси шаҳри Душанбе таъйин гардид.
Тоҷик-Телеком (бошгоҳи футбол, Бохтар)

Тоҷик-Телеком — бошгоҳи футболи тоҷик аз шаҳри Бохтар. Таърих Бошгоҳи футболи "Тоҷик-Телеком" соли 1999 дар шаҳри Бохтар таъсис ёфтааст 1. Соли 2006 даста аввалин маротиба дар Лигаи олии Тоҷикистон баромад кард. Дар мавсими дебютӣ ӯ дар таснифи ниҳоӣ ҷои 6-умро гирифт 2. Дар мавсими соли 2008 ҷои 7-умро ишғол кард, аммо дар мавсими баъдӣ бо сабабҳои молӣ дар ин мусобиқа ширкат накард. Варзишгоҳ Ин бошгоҳ бозиҳои хонагии худро дар Варзишгоҳи марказии шаҳри Бохтар, ки ғунҷоиши 10 000 тамошобин дорад, баргузор мекунад.
Тоҷик-маҳалла

Тоҷик-маҳалла (Тажик-махала) — деҳа дар деҳистони Қашғар-Қишлоқи ноҳияи Қаросуви вилояти Ӯш, Ҷумҳурии Қирғизистон. Аҳолӣ — 753 нафар дар соли 2023.